बे बान्थायानो बीटीसी खुंथायनि हारिमु आयदानि मुंदांखासिन बान्था ।बीटीसी खुंथायनि हारिमु आयदानि गाहाय एबा ( Council Head of Department ) कान्जाना ब्रम्ह बिथांआ बुङोदि,जोलोवाव निलेस्वर ब्रम्ह बान्थाखौ फैगौ  10  फेब्रुवारिआव जेब्ला  17  थि बड'लेन्ड सानखौ फालिगोन अब्ला सुलेका बिथांनो गथायनाय जागोन ।बिथांआ बुंबावोदि,बे बान्थाखौ हादोरसानि गिबि मंत्री सर्बानन्ड सनवाल बिथांआ बड'लेन्ड सान फालिनाय समाव गाहाय आलासि महरै बाहागो लानानै मान बावनायजों लोगोसे गासै  2  लाक नोगोद रांनि बान्थाखौ गथायगोन ।हानि मोन्थाय गैजायै थागिबि सुबुंफोरनि सोमोन्दै आसाम बिधान सभानि जथुमायाव सावरायदों